અગાઉ પેટ્રોલ અને ડીઝલના ભાવોને કાબૂમાં રાખવા મુદ્દે વડાપ્રધાન નરેન્દ્ર મોદીએ પણ તેલ કંપનીના સીઈઓ સાથે મહત્વની બેઠક કરી કારણોની સમીક્ષા કરી હતી. પેટ્રોલ અને ડીઝલના ભાવોમાં સતત ઉતાર ચઢાવ જોવા મળી રહ્યા છે. તાજેતરમાં કેન્દ્ર દ્વારા અઢી રુપિયા ઓછા થવા છતાં કોઈ રાહત જોવા મળી રહી નહતી. બુધવારે પેટ્રોલ ડીઝલના ભાવો ન વધ્યા કે ન ઘટયા. આ અગાઉ મંગળવારે ભાવ વધ્યા હતા. મહત્વનુ છે કે વડાપ્રધાન મોદીએ સોમવારે ૧૫ ઓક્ટોબરના રોજ કાચા તેલ, પેટ્રોલ અને ડીઝલના ભાવ પર ચર્ચા માટે દેશ વિદેશની પેટ્રોલિયમ કંપનીઓના પ્રમુખો સાથે બેઠક યોજી હતી. કાચા તેલની આંતરરાષ્ટ્રીય બજારમાં કિંમતોના વધારા વચ્ચે પીએમ મોદીએ તેલ ઉત્પાદકો અને ઉપભોક્તા દેશ વચ્ચે ભાગીદારીના સંબંધ પર પણ ભાર મુક્યો હતો. જેથી કરીને વૈશ્વિક અર્થવ્યવસ્થાને મજબુત બનાવવામાં મદદ મળી શકે.